## Uredba o izmjenama i dopunama Uredbe o unutarnjem ustrojstvu Državne geodetske uprave

### NN 79/2009 (8.7.2009.), Uredba o izmjenama i dopunama Uredbe o unutarnjem ustrojstvu Državne geodetske uprave

79 08.07.2009 Uredba o izmjenama i dopunama Uredbe o unutarnjem ustrojstvu Državne geodetske uprave

VLADA REPUBLIKE HRVATSKE

1887

Na temelju članka 60. stavaka 1. i 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 199/2003, 79/2007), Vlada Republike Hrvatske je na sjednici održanoj 2. srpnja 2009. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU DRŽAVNE GEODETSKE UPRAVE

Članak 1.

U Uredbi o unutarnjem ustrojstvu Državne geodetske uprave (»Narodne novine«, broj 114/2004, 167/2004, 96/2006 i 27/2008) u članku 4. iza točke 1.a dodaje se nova točka 1.b koja glasi:

»1.b Samostalni odjel za međunarodnu suradnju i projekte«.

Točka 2. mijenja se i glasi: »2. Sektor za nabavu, pravne i računovodstvene poslove«.

Iza točke 6. dodaje se točka 6.a koja glasi: »6.a Sektor za Nacionalnu infrastrukturu prostornih podataka (u daljnjem tekstu: NIPP)«.

Članak 2.

U članku 5. stavak 1. točka 24. mijenja se i glasi: »Područni ured za katastar Pula za područje Istarske županije«.

Članak 3.

U članku 6. riječi: »poslovi međunarodne suradnje, poslovi koji se odnose na prilagodbu propisima Europske unije, te sudjelovanje u međunarodnim projektima« brišu se.

Članak 4.

Iza članka 6.a dodaje se naslov i članak 6.b koji glasi:

»6.b SAMOSTALNI ODJEL ZA MEĐUNARODNU SURADNJU I PROJEKTE«

Članak 6.b

Samostalni odjel za međunarodnu suradnju i projekte obavlja poslove praćenja, usmjeravanja i provedbe aktivnosti međunarodne suradnje Uprave, poslove koordinacije i praćenja članstva Uprave u međunarodnim tijelima i organizacijama, vodi pregled sudjelovanja pojedinih predstavnika, pregled međunarodnih aktivnosti te koordinira aktivnosti s drugim središnjim tijelima državne uprave za sudjelovanje na međunarodnim skupovima, pravodobno priprema i dostavlja izvješća i druge materijale o međunarodnoj suradnji ravnatelju i zamjeniku ravnatelja, sudjeluje u pripremi stručnih podloga za zaključivanje međunarodnih ugovora i sporazuma iz djelokruga Uprave, koordinira i obavlja poslove i zadatke u vezi s procesom pridruživanja Republike Hrvatske Europskim integracijama, koordinira izradu i provedbu strateških dokumenata, a posebice izradu i praćenje ostvarivanja nacionalnih programa pridruživanja, te surađuje s tijelima državne uprave, jedinicama lokalne i područne (regionalne) samouprave, organizira upravljanje međunarodnim programima i projektima u vezi s korištenjem sredstava zajmova, programa pomoći i drugih programa Europske unije, te bilateralnih projekata pomoći, koordinira rad projektnih jedinica i timova koje je imenovao ravnatelj, skrbi o praćenju izvršenja preuzetih obveza, izrađuje stručne podloge za provedbu međunarodnih programa i projekata te prati njihovu provedbu, vodi očevidnik međunarodnih programa i projekata, izrađuje izvješća o provedbi projekata.«

Članak 5.

Naslov ispred članka 7. mijenja se i glasi:

»2. Sektor za nabavu, pravne i računovodstvene poslove«.

U članku 7. stavku 1. riječi: »Sektor za pravne računovodstvene i inspekcijske poslove« zamjenjuju se riječima »Sektor za nabavu, pravne i računovodstvene poslove«, iza riječi »financijsko-planske i računovodstvene poslove« stavlja se točka, a riječi » te poslove geodetske inspekcije« brišu se.

U stavku 2. riječi: »U Sektoru za pravne računovodstvene i inspekcijske poslove« mijenjaju se riječima »U Sektoru za nabavu, pravne i računovodstvene poslove«, a točka 2.4., briše se.

Članak 6.

U članku 8. točki 3.1. riječi: »obavlja poslove prevođenja fotomaterijala u digitalni oblik,« brišu se.

U točki 3.1.1 riječi: »obavlja poslove prevođenja fotomaterijala u digitalni oblik,« brišu se.

Članak 7.

U članku 9. stavku 1. iza riječi »drugom stupnju« briše se riječ »te«, a iza riječi« ispostava« briše se točka i dodaju se riječi »te obavlja poslove geodetske inspekcije.«

U stavku 2. iza točke 4.3. dodaje se točka »4.4. Odjel geodetske inspekcije«.

U točki 4.2. Odjel izradbe i održavanja katastarskih operata u nazivu podtočke 4.2.1. riječ »Pododsjek« zamjenjuje se riječju »Odsjek«, te u nazivu podtočke 4.2.2. riječ »Pododsjek« zamjenjuje se riječju »Odsjek«, kao i u dijelu opisa djelokruga rada točaka 4.2.1. i 4.2.2. riječ »Pododsjek« zamjenjuje se riječju »Odsjek«.

Iza točke 4.3.2. dodaje se točka 4.4. koja glasi:

»4.4. Odjel geodetske inspekcije

Odjel geodetske inspekcije obavlja inspekcijske i druge stručne poslove koji se odnose na nadzor nad zakonitošću i načinom rada te uvjetima koje moraju ispunjavati fizičke i pravne osoba koje su ovlaštene obavljati stručne geodetske poslove, kao i nadzor nad obavljanjem geodetskih poslova u lokalnoj samoupravi, izrađuje i provodi godišnji plan provođenja inspekcijskog nadzora, izrađuje izvješća o obavljenim nadzorima i poduzetim mjerama, vodi evidenciju obavljenih inspekcijskih nadzora, izrađuje upute za rad geodetskih inspektora, pruža stručnu pomoć nadziranim osobama, priprema prijedloge za oduzimanje suglasnosti ovlaštenim osobama koje ne ispunjavaju propisane uvjete, izrađuje godišnji plan rada i izvješće o njegovom ostvarenju.«

Članak 8.

Članak 10. mijenja se i glasi:

»Sektor za državnu izmjeru obavlja upravne i stručne poslove na uspostavi, održavanju i stalnoj kontroli polja stalnih geodetskih točaka, prati i nadzire proces uvođenja novih geodetskih datuma u praktičnu uporabu na području osnovnih geodetskih radova, obavlja poslove uspostave i održavanja stalne GNSS-referentne mreže Republike Hrvatske, Hrvatski pozicijski sustav (u daljnjem tekstu: CROPOS) za potrebe državne izmjere, katastra nekretnina, navigacije i ostalih prostorno-informacijskih sustava, obavlja poslove revizije i sanacije osnovnih geodetskih točaka, održava bazu podataka stalnih geodetskih točaka, priprema stručna mišljenja i rješenja za izradu zakonskih i podzakonskih propisa te daje stručne upute za njihovu provedbu, sudjeluje u izradi stručnih podloga za zaključivanje bilateralnih ugovora o prekograničnoj suradnji i razmjeni podataka referentnih GNSS-mreža, kao i ostalih aktivnosti vezanih za međunarodnu suradnju i razmjenu podataka iz područja osnovnih geodetskih radova, planira i vodi poslove obilježavanja, označavanja i izmjere državne granice sukladno odredbama međunarodnih ugovora koje je Republika Hrvatska sklopila sa susjednim državama, vodi i održava evidenciju državne granice, izrađuje prijedloge višegodišnjih programa iz svog djelokruga, izrađuje godišnji plan rada i izvješće o radu Sektora.

Za obavljanje poslova Sektora za državnu izmjeru ustrojavaju se:

5.1. Odjel osnovnih geodetskih radova

5.2. Odjel državne granice.

5.1. Odjel osnovnih geodetskih radova

Odjel osnovnih geodetskih radova obavlja poslove na uspostavi i održavanju položajne, visinske i gravimetrijske mreže, kao i poslove geomagnetske izmjere za potrebe službene kartografije, obavlja stalnu kontrolu polja stalnih geodetskih točaka, određuje parametre transformacije između službenih i povijesnih referentnih sustava (položajnog, visinskog i gravimetrijskog) te prati i nadzire proces uvođenja novih geodetskih datuma u praktičnu uporabu na području osnovnih geodetskih radova, obavlja poslove uspostave i održavanja stalne GNSS-referentne mreže Republike Hrvatske – CROPOS za potrebe državne izmjere, katastra nekretnina, navigacije i ostalih prostorno-informacijskih sustava, obavlja poslove revizije i sanacije osnovnih geodetskih točaka, obavlja poslove vezane za održavanje baze podataka stalnih geodetskih točaka, obavlja stručni nadzor nad izvođenjem radova iz područja osnovnih geodetskih radova, priprema stručna mišljenja i nacrte zakonskih i podzakonskih propisa iz područja nadležnosti Odjela i daje stručne upute za njihovu provedbu, u suradnji s drugim ustrojstvenim jedinicama sudjeluje u postupku nabave roba, usluga i radova iz djelokruga Odjela, sudjeluje u izradi stručnih podloga vezanih za bilateralnu i međunarodnu suradnju i razmjenu podataka iz područja osnovnih geodetskih radova, sudjeluje u izradi višegodišnjih programa, izrađuje godišnji plan rada i izvješće o radu Odjela.

Za obavljanje poslova Odjela za osnovne geodetske radove ustrojavaju se:

5.1.1. Odsjek za osnovne geodetske mreže

5.1.2. Odsjek za CROPOS.

5.1.1. Odsjek za osnovne geodetske mreže

Odsjek za osnovne geodetske mreže vodi poslove na uspostavi i održavanju položajne, visinske i gravimetrijske mreže, kao i poslove geomagnetske izmjere za potrebe službene kartografije, obavlja stalnu kontrolu polja stalnih geodetskih točaka, određuje parametre transformacije između službenih i povijesnih referentnih sustava (položajnog, visinskog i gravimetrijskog) te prati i nadzire proces uvođenja novih geodetskih datuma u službenu uporabu, obavlja poslove vezane za održavanje baze podataka stalnih geodetskih točaka, obavlja stručni nadzor nad izvođenjem radova iz područja osnovnih geodetskih radova, sudjeluje u pripremi stručnih mišljenja i izradi nacrta zakonskih i podzakonskih propisa iz nadležnosti, kao i stručnih uputa za njihovu provedbu, u suradnji s drugim ustrojstvenim jedinicama sudjeluje u postupku nabave roba, usluga i radova iz djelokruga Odsjeka, izrađuje godišnji plan rada i izvješće o radu.

5.1.2. Odsjek za CROPOS

Odsjek za CROPOS obavlja poslove uspostave i održavanja stalne GNSS-referentne mreže Republike Hrvatske – CROPOS za potrebe državne izmjere, katastra nekretnina, navigacije i ostalih prostorno-informacijskih sustava, izrađuje podzakonske propise koji reguliraju prava i obveze korisnika te propisuje procedure vezane za korištenje CROPOS–sustava od strane korisnika, vodi registraciju korisnika i prati korištenje sustava od strane korisnika, osigurava korisničku podršku korisnicima sustava, izrađuje i provodi programe za edukaciju korisnika, kao i aktivnosti na informiranju korisnika, sudjeluje u izradi podzakonskih propisa za primjenu CROPOS-sustava u poslovima državne izmjere i katastra nekretnina, izrađuje izvještaje i analize o radu i korištenju sustava, obavlja stručne i tehničke poslove vezane za prekograničnu suradnju i razmjenu podataka graničnih referentnih stanica sa istovrsnim sustavima susjednih država, provodi redovnu kontrolu kvalitete podataka, osigurava sistemsku i komunikacijsku podršku cijelom sustavu i otklanjanje kvarova, izrađuje godišnje planove investicijskog održavanja sustava, u suradnji s drugim ustrojstvenim jedinicama sudjeluje u postupku nabave roba, usluga i radova iz djelokruga Odsjeka, izrađuje godišnji plan rada i izvješće o radu.

5.2. Odjel državne granice

Odjel državne granice obavlja poslove koji se odnose na vođenje i održavanje evidencije državne granice, sudjeluje u izradi višegodišnjih programa aktivnosti obilježavanja, označavanja i izmjere državne granice sukladno odredbama međunarodnih ugovora koje je Republika Hrvatska sklopila sa susjednim državama, obavlja poslove obnove i održavanja označene državne granice, obavlja poslove vezane za postavljanje i održavanje obavijesnih ploča koje upozoravaju na približavanje graničnoj crti, prati aktivnosti koje se odnose na pripremu međunarodnih ugovora o državnim granicama između Republike Hrvatske i susjednih država, surađuje s drugim državnim tijelima nadležnim za razgraničenje i uređivanje državne granice, obavlja stručne i tehničke poslove pri sklapanju međunarodnih ugovora o državnim granicama, priprema stručna mišljenja i rješenja za izradu zakonskih i podzakonskih propisa te daje stručne upute za njihovu provedbu, priprema stručne podloge i sudjeluje u izradbi upita i stručnih mišljenja za obavljanje poslova iz nadležnosti Odjela, priprema godišnja izvješća o izvršenim radovima vezanim uz državnu granicu, u suradnji s drugim ustrojstvenim jedinicama sudjeluje u postupku nabave roba, usluga i ustupanju radova iz djelokruga Odjela izrađuje godišnji plan rada i izvješće o radu Odjela«.

Članak 9.

Članak 11. mijenja se i glasi:

»Sektor za informacijski sustav obavlja stručne poslove upravljanja jedinstvenog informatičko-komunikacijskog sustava Uprave, upravlja radom data centra Uprave, upravlja informatičkom i telekomunikacijskom infrastrukturom Uprave, predlaže i koordinira razvoj i uspostavu te održava poslovna, specijalistička i suradnička programska rješenja i korisničke web servise, osigurava kontroliran, pouzdan i siguran pristup informacijskom sustavu, osigurava konsolidiranu pohranu podataka Uprave i skrbi za njihovu pouzdanu i sigurnu pohranu, proučava, prati, uvodi i nadzire primjenu domaćih i međunarodnih normi iz domena politike informatičke sigurnosti, informatičke tehnologije i prostornih informacija, prati i proučava svjetske trendove razvoja prostornih web servisa i programskih rješenja i planira njihovu uspostavu u Upravi i u Nacionalnoj infrastrukturi prostornih podataka (NIPP), izdaje i distribuira prostorne podatke i proizvode Uprave u analognom i digitalnom obliku korisnicima izvan Uprave, upravlja radom geoportala, održava prostorne web servise, preuzima standardizirane i službene podatke iz svih produkcijskih baza geoprostornih podataka Uprave, vodi skladište gotovih proizvoda i vodi evidenciju svih raspoloživih prostornih podataka u repozitoriju, vodi arhive i sustav digitalne arhive Uprave te konverziju podataka, izrađuje godišnje i višegodišnje programe rada.

Za obavljanje poslova u Sektoru za informacijski sustav ustrojavaju se:

6.1. Odjel upravljanja informacijskim sustavom

6.2. Odjel razvoja informacijskog sustava

6.3. Odjel podataka i prostornih servisa

6.4. Odjel arhiva i konverzije podataka.

6.1. Odjel upravljanja informacijskim sustavom

Odjel upravljanja informacijskim sustavom obavlja stručne poslove upravljanja jedinstvenog informatičko-komunikacijskog sustava Uprave, upravlja radom data centra Uprave, upravlja informatičkom infrastrukturom Središnjeg ureda i područnih ureda za katastar (strojna oprema, sistemska programska podrška, infrastrukturni računalni servisi, računalne mreže, komunikacijske linije, baze podataka), upravlja sustavom fiksnih i mobilnih govornih i podatkovnih telekomunikacija Uprave, održava računalnu opremu u Središnjem uredu i pruža podršku održavanju računalne opreme područnih ureda za katastar upravljanjem i nadzorom rada help-deska, održava poslovna, specijalistička i suradnička programska rješenja i korisničke web servise u funkcionalnom i dostupnom stanju, pruža podršku za korištenje standardnih sistemskih programskih rješenja, upravlja tehnološkim promjenama verzija programske opreme, vodi evidenciju strojne opreme i licenci programske opreme, vodi skladište informatičke opreme, organizira isporuku, instalaciju i konfiguraciju strojne i programske informatičke opreme, osigurava kontroliran, pouzdan i siguran pristup unutarnjih i vanjskih korisnika informacijskom sustavu, informacijama i podacima Uprave, provodi politiku informatičke sigurnosti Uprave, osigurava konsolidiranu pohranu podataka Uprave i skrbi za njihovu pouzdanu i sigurnu pohranu, upravlja povjeravanjem informatičko-komunikacijskih poslova vanjskim suradnicima, izrađuje godišnje planove rada.

6.2. Odjel razvoja informacijskog sustava

Odjel razvoja informacijskog sustava obavlja poslove tehničke, tehnološke i procesne podrške razvoju, unapređenju i uspostavi informacijskog sustava Uprave, analizira i planira razvoj i unapređenje informatičke infrastrukture Uprave, predlaže i koordinira razvoj i unapređenje i uspostavu korisničkih web servisa, poslovnih, specijalističkih i suradničkih programskih rješenja te planira nabavu i izrađuje detaljne specifikacije strojne, informatičke, telekomunikacijske i programske opreme za postupak nabave, proučava, prati, uvodi i nadzire primjenu domaćih i međunarodnih normi iz domena politike informatičke sigurnosti, informatičke tehnologije i prostornih informacija te radi na analizi, unapređenju i informatiziranju poslovnih procesa, prati i proučava svjetske trendove razvoja prostornih web servisa i programskih rješenja i planira njihovu uspostavu u Upravi i NIPP-u, sudjeluje pri uspostavi meta-podatkovnog servisa NIPP-a i širenju mreže njegovih korisnika, uspostavlja i unapređuje upravljanje povjeravanjem informatičko-komunikacijskih poslova vanjskim suradnicima, prati i podupire rad direktne organizacije, izrađuje godišnje planove rada.

6.3. Odjel podataka i prostornih servisa

Odjel podataka i prostornih servisa obavlja poslove izdavanja i distribucije prostornih podataka i proizvoda Uprave u analognom i digitalnom obliku korisnicima izvan Uprave, upravlja radom geoportala, vodi skladište gotovih proizvoda i vodi evidenciju svih raspoloživih prostornih podataka u repozitoriju, zaprima i obrađuje zahtjeve/narudžbe korisnika za izdavanjem/distribucijom prostornih podataka i proizvoda u digitalnom i analognom obliku, priprema podatke i proizvode u traženom prostornom obuhvatu i formatu, izrađuje financijske dokumente te vodi i obrađuje financijske pokazatelje obavljene naplate, prati financijske i naturalne pokazatelje vrsta i količina izdanih podataka te broja i kategorija korisnika podataka, administrira prezentacijske baze prostornih podataka, održava prostorne web servise, preuzima standardizirane i službene podatke iz svih produkcijskih baza geoprostornih podataka Uprave, izrađuje godišnje planove rada.

6.4. Odjel arhiva i konverzije podataka

Odjel arhiva i konverzije podataka pohranjuje kartografske i druge izvornike iz područja katastra i topografije, vodi i pohranjuje tehničku dokumentaciju državne izmjere te vodi i pohranjuje ostale podatke Uprave pohranjene na foto, magnetnim, optičkim i drugim medijima, stavlja na raspolaganje podatke iz arhiva i tehničke dokumentacije u skladu s važećim propisima, uspostavlja i vodi stručnu biblioteku, normoteku i prospektoteku primjenjujući metodologiju arhivistike i bibliotekarstva, proučava, prati i primjenjuje znanja, metode i zakonodavnu regulativu iz stručnog područja rukovanja i upravljanja arhivskom građom, te surađuje s nadležnim institucijama, obavlja poslove digitalizacije arhivske kartografske, katastarske i topografske građe i ostalih grafičkih prikaza iz svojeg djelokruga, konverzije podataka, uspostavlja i vodi sustav digitalne arhive Uprave, izrađuje godišnje planove rada«.

Članak 10.

Iza članka 11. dodaje se naslov i članak 11.a koji glase:

»6.a. SEKTOR ZA NACIONALNU INFRASTRUKTURU PROSTORNIH PODATAKA

Članak 11.a

Sektor za Nacionalnu infrastrukturu prostornih podataka obavlja upravne i stručne poslove podrške tijelima NIPP-a, provedbe odluka tih tijela i pruža potrebnu logističku podršku njihovom radu, prati implementaciju INSPIRE direktive u Europskoj uniji, koordinira aktivnosti hrvatskih institucija glede njene implementacije u Republici Hrvatskoj, te podupire pripremu podzakonskih akata za njenu implementaciju u nacionalno zakonodavstvo, razvija politiku distribucije prostornih podataka u okviru NIPP-a, prati razvoj infrastrukture prostornih podataka u drugim tijelima, institucijama i gospodarskim subjektima u Republici Hrvatskoj i pruža im podršku pri uspostavi geoinformacijskih sustava u suglasju s odrednicama INSPIRE direktive i NIPP-a, te priprema i provodi programe informiranja i edukacije o NIPP-u subjektima i korisnicima NIPP-a, sudjeluje u izradi višegodišnjih programa i godišnjih planova uspostave NIPP-a.

Za obavljanje poslova Sektora za Nacionalnu infrastrukturu prostornih podataka ustrojavaju se:

6.a.1. Odjel za podršku tijelima NIPP-a

6.a.2. Odjel za podršku uspostave geoinformacijskih sustava.

6.a.1. Odjel za podršku tijelima NIPP-a

Odjel za podršku tijelima NIPP-a obavlja upravne i stručne poslove podrške tijelima NIPP-a, Vijeću NIPP-a, Odboru NIPP-a i radnim skupinama koje Vijeće NIPP-a uspostavi, obavlja poslove provedbe odluka tih tijela i pruža potrebnu logističku podršku njihovom radu, prati implementaciju INSPIRE direktive u Europskoj uniji, koordinira aktivnosti hrvatskih institucija glede njene implementacije u Republici Hrvatskoj, te podupire pripremu podzakonskih akata za njenu implementaciju u nacionalno zakonodavstvo, prati i analizira efekte uspostave NIPP-a i o njima izvještava tijela NIPP-a, razvija politiku distribucije prostornih podataka u okviru NIPP-a, priprema i provodi programe informiranja i edukacije o NIPP-u subjektima i korisnicima NIPP-a, te priprema sporazume o uspostavi NIPP-a između subjekata NIPP-a, odjel sudjeluje u izradi višegodišnjih programa i godišnjih planova uspostave NIPP-a.

6.a.2. Odjel za podršku uspostave geoinformacijskih sustava

Odjel za podršku uspostave geoinformacijskih sustava prati, analizira i podupire razvoj infrastrukture prostornih podataka na nacionalnoj razini i u drugim tijelima, institucijama i gospodarskim subjektima u Republici Hrvatskoj i pruža im podršku pri uspostavi geoinformacijskih sustava u suglasju s odrednicama INSPIRE direktive i NIPP-a, razvija nacionalni geoportal i pruža podršku sudjelovanju drugih subjekata u nacionalnom geoporatalu, organizira uspostavu nacionalnog servisa metapodataka subjekata NIPP-a sukladno zakonskim odredbama te priprema i provodi programe edukacije o NIPP-u subjektima i korisnicima NIPP-a«.

Članak 11.

U članku 40. stavku 1. riječ »Pazin« zamjenjuje se riječju »Pula«, a u točki 24.3.5. riječ »Pula« zamjenjuje se riječju »Pazin«.

Članak 12.

U tabelarnom prikazu okvirnog broja državnih službenika i namještenika mijenja se broj državnih službenika i namještenika potrebnih za obavljanje poslova iz djelokruga Uprave.

Novi raspored okvirnog broja državnih službenika i namještenika potrebnih za obavljanje poslova iz djelokruga Uprave utvrđuje se u tablici koja je sastavni dio ove Uredbe.

Članak 13.

Ravnatelj će, uz prethodnu suglasnost središnjeg tijela državne uprave nadležnog za službeničke odnose, uskladiti Pravilnik o unutarnjem redu Državne geodetske uprave s odredbama ove Uredbe u roku od 60 dana od dana stupanja na snagu ove Uredbe.

Članak 14.

Ova Uredba stupa na snagu danom objave u »Narodnim novinama«.

Klasa: 023-03/09-01/17
Urbroj: 5030105-09-1
Zagreb, 2. srpnja 2009.

Potpredsjednica Vlade
i ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

|  |  |  |  |
| --- | --- | --- | --- |
| TABLICA OKVIRNOG BROJA DRŽAVNIH SLUŽBENIKA I NAMJEŠTENIKA POTREBNIH ZA OBAVLJANJE POSLOVA IZ DJELOKRUGA DRŽAVNE GEODETSKE UPRAVE | | | |
|  | UNUTARNJE USTROJSTVENE JEDINICE | BROJ IZVRŠITELJA | |
|  | SREDIŠNJI URED |  |  |
| I | Zamjenik ravnatelja | 1 | 1 |
| 1. | Kabinet ravnatelja | 4 | 4 |
| 1.a | Samostalni odjel za unutarnju reviziju | 2 | 2 |
| 1.b | Samostalni odjel za međunarodnu suradnju i projekte | 2 | 2 |
| 2. | Sektor za nabavu, pravne i računovodstvene poslove | 30 | 1 |
| 2.1. | Odjel za pravne poslove i vođenje ljudskih potencijala |  | 1 |
| 2.1.1. | Odsjek za pravne poslove |  | 5 |
| 2.1.2. | Odsjek za vođenje ljudskih potencijala |  | 5 |
| 2.2. | Odjel nabave i općih poslova |  | 9 |
| 2.3. | Odjel financijsko-planskih i računovodstvenih poslova |  | 1 |
| 2.3.1. | Odsjek za planiranje i izvršavanje proračuna |  | 3 |
| 2.3.2. | Odsjek financijsko-računovodstvenih poslova |  | 5 |
| 3. | Sektor za topografsku izmjeru i državne karte | 20 | 1 |
| 3.1. | Odjel fotogrametrije i daljinskog pronicanja |  | 1 |
| 3.1.1. | Odsjek za fotogrametrijska snimanja |  | 4 |
| 3.1.2. | Odsjek za baze fotogrametrijskih podataka |  | 5 |
| 3.2. | Odjel topografske izmjere i kartografije |  | 1 |
| 3.2.1 | Odsjek za topografsku izmjeru |  | 4 |
| 3.2.2. | Odsjek za kartografiju |  | 4 |
| 4. | Sektor za katastarski sustav | 46 | 1 |
| 4.1. | Odjel katastarskih izmjera i posebnih registara |  | 1 |
| 4.1.1. | Odsjek katastarskih uzmjera |  | 5 |
| 4.1.2. | Odsjek za klasificiranje zemljišta |  | 3 |
| 4.1.3. | Odsjek posebnih registara |  | 5 |
| 4.2. | Odjel izradbe i održavanja katastarskih operata |  | 1 |
| 4.2.1. | Odsjek za katastarske operate |  | 5 |
| 4.2.2. | Odsjek za katastarski plan |  | 12 |
| 4.3. | Odjel za upravna postupanja i nadzor |  | 1 |
| 4.3.1. | Odsjek postupanja u drugom stupnju |  | 3 |
| 4.3.2. | Odsjek za upravni i stručni nadzor |  | 5 |
| 4.4. | Odjel geodetske inspekcije |  | 4 |
| 5. | Sektor za državnu izmjeru | 13 | 1 |
| 5.1. | Odjel osnovnih geodetskih radova |  | 1 |
| 5.1.1. | Odsjek za osnovne geodetske mreže |  | 4 |
| 5.1.2. | Odsjek za CROPOS |  | 3 |
| 5.2. | Odjel državne granice |  | 4 |
| 6. | Sektor za informacijski sustav | 20 | 1 |
| 6.1. | Odjel upravljanja informacijskim sustavom |  | 5 |
| 6.2. | Odjel razvoja informacijskog sustava |  | 3 |
| 6.3. | Odjel podataka i prostornih servisa |  | 8 |
| 6.4. | Odjel arhiva i konverzije podataka |  | 3 |
| 6.a | Sektor za nacionalnu infrastrukturu prostornih podataka | 6 | 1 |
| 6.a1. | Odjel za podršku tijelima NIPP-a |  | 3 |
| 6.a 2. | Odjel za podršku uspostave geoinformacijskih sustava |  | 2 |
|  | ukupno Središnji ured: | 144 | 144 |
|  |  |  |  |
|  | PODRUČNI UREDI |  |  |
| 7. | Područni ured za katastar Zagreb | 14 | 1 |
| 7.1. | Odjel za katastarski sustav i informatičku podršku |  | 1 |
| 7.1.1. | Odsjek za katastarski sustav |  | 7 |
| 7.1.2. | Odsjek za informatičku podršku |  | 4 |
| 7.2. | Odjel za katastar nekretnina |  | 1 |
| 7.2.1. | Ispostava – Odsjek za katastar nekretnina Dugo Selo | 8 | 8 |
| 7.2.2. | Ispostava – Odsjek za katastar nekretnina Ivanić-Grad | 7 | 7 |
| 7.2.3. | Ispostava – Odsjek za katastar nekretnina Jastrebarsko | 9 | 9 |
| 7.2.4. | Ispostava – Odsjek za katastar nekretnina Samobor | 15 | 15 |
| 7.2.5. | Ispostava – Odsjek za katastar nekretnina Sveti Ivan Zelina | 6 | 6 |
| 7.2.6. | Ispostava – Odsjek za katastar nekretnina Velika Gorica | 13 | 13 |
| 7.2.7. | Ispostava – Odsjek za katastar nekretnina Vrbovec | 10 | 10 |
| 7.2.8 | Ispostava – Odsjek za katastar nekretnina Zaprešić | 11 | 11 |
|  | ukupno Područni ured za katastar Zagreb: | 93 | 93 |
| 8. | Područni ured za katastar Krapina | 16 | 1 |
| 8.1. | Odjel za katastarski sustav i informatičku podršku |  | 1 |
| 8.1.1 | Odsjek za katastarski sustav |  | 3 |
| 8.1.2. | Odsjek za informatičku podršku |  | 3 |
| 8.2. | Odjel za katastar nekretnina |  | 1 |
| 8.2.1. | Odsjek za tehničku dokumentaciju |  | 3 |
| 8.2.2. | Odsjek za katastarske poslove |  | 4 |
| 8.3.1. | Ispostava – Odsjek za katastar nekretnina Donja Stubica | 8 | 8 |
| 8.3.2. | Ispostava – Odsjek za katastar nekretnina Klanjec | 6 | 6 |
| 8.3.3. | Ispostava – Odsjek za katastar nekretnina Pregrada | 6 | 6 |
| 8.3.4. | Ispostava – Odsjek za katastar nekretnina Zabok | 8 | 1 |
| 8.3.4.1. | Podsjek za tehničku dokumentaciju |  | 2 |
| 8.3.4.2. | Pododsjek za katastarske poslove |  | 5 |
| 8.3.5 | Ispostava – Odsjek za katastar nekretnina Zlatar | 7 | 7 |
|  | ukupno Područni ured za katastar Krapina: | 51 | 51 |
| 9. | Područni ured za katastar Sisak | 27 | 1 |
| 9.1. | Odjel za katastarski sustav i informatičku podršku |  | 1 |
| 9.1.1. | Odsjek za katastarski sustav |  | 11 |
| 9.1.2. | Odsjek za informatičku podršku |  | 4 |
| 9.2. | Odjel za katastar nekretnina |  | 1 |
| 9.2.1. | Podsjek za tehničku dokumentaciju |  | 4 |
| 9.2.2. | Pododsjek za katastarske poslove |  | 5 |
| 9.3.1. | Ispostava Dvor | 2 | 2 |
| 9.3.2. | Ispostava – Odsjek za katastar nekretnina Glina | 5 | 5 |
| 9.3.3. | Ispostava – Pododsjek za katastar nekretnina Hrvatska Kostajnica | 5 | 5 |
| 9.3.4. | Ispostava – Odsjek za katastar nekretnina Kutina | 9 | 9 |
| 9.3.5. | Ispostava – Odsjek za katastar nekretnina Novska | 9 | 9 |
| 9.3.6. | Ispostava – Odsjek za katastar nekretnina Petrinja | 10 | 10 |
| 9.3.7. | Ispostava – Odsjek za katastar nekretnina Topusko | 5 | 5 |
|  | ukupno Područni ured za katastar Sisak: | 72 | 72 |
| 10. | Područni ured za katastar Karlovac | 21 | 1 |
| 10.1. | Odjel za katastarski sustav i informatičku podršku |  | 1 |
| 10.1.1. | Odsjek za katastarski sustav |  | 6 |
| 10.1.2. | Odsjek za informatičku podršku |  | 3 |
| 10.2. | Odjel za katastar nekretnina |  | 10 |
| 10.3.1. | Ispostava – Odsjek za katastar nekretnina Duga Resa | 8 | 8 |
| 10.3.2. | Ispostava – Odsjek za katastar nekretnina Ogulin | 9 | 1 |
| 10.3.2.1. | Pododsjek za tehničku dokumentaciju |  | 4 |
| 10.3.2.2. | Pododsjek za katastarske poslove |  | 4 |
| 10.3.3. | Ispostava – Odsjek za katastar nekretnina Ozalj | 5 | 5 |
| 10.3.4. | Ispostava – Pododsjek za katastar nekretnina Slunj | 4 | 4 |
| 10.3.5. | Ispostava – Odsjek za katastar nekretnina Vojnić | 2 | 2 |
|  | ukupno Područni ured za katastar Karlovac: | 49 | 49 |
| 11. | Područni ured za katastar Varaždin | 26 | 1 |
| 11.1. | Odjel za katastarski sustav i informatičku podršku |  | 1 |
| 11.1.1. | Odsjek za katastarski sustav |  | 4 |
| 11.1.2. | Odsjek za informatičku podršku |  | 4 |
| 11.1.3. | Odsjek za geodetske poslove |  | 6 |
| 11.2. | Odjel za katastar nekretnina |  | 1 |
| 11.2.1. | Pododsjek za tehničku dokumentaciju |  | 4 |
| 11.2.2. | Pododsjek za katastarske poslove |  | 5 |
| 11.3.1. | Ispostava – Odsjek za katastar nekretnina Ivanec | 10 | 1 |
| 11.3.1.1. | Pododsjek za tehničku dokumentaciju |  | 4 |
| 11.3.1.2. | Pododsjek za katastarske poslove |  | 5 |
| 11.3.2. | Ispostava – Pododsjek za katastar nekretnina Ludbreg | 7 | 1 |
| 11.3.2.1. | Odjeljak za tehničku dokumentaciju |  | 3 |
| 11.3.2.2. | Odjeljak za katastarske poslove |  | 3 |
| 11.3.3. | Ispostava – Odsjek za katastar nekretnina Novi Marof | 9 | 1 |
| 11.3.3.1. | Pododsjek za tehničku dokumentaciju |  | 4 |
| 11.3.3.2. | Pododsjek za katastarske poslove |  | 4 |
|  | ukupno Područni ured za katastar Varaždin: | 52 | 52 |
| 12. | Područni ured za katastar Koprivnica | 20 | 1 |
| 12.1. | Odjel za katastarski sustav i informatičku podršku |  | 1 |
| 12.1.1. | Pododsjek za katastarski sustav |  | 4 |
| 12.1.2. | Pododsjek za informatičku podršku |  | 3 |
| 12.2. | Odjel za katastar nekretnina |  | 1 |
| 12.2.1 | Pododsjek za tehničku dokumentaciju |  | 4 |
| 12.2.2. | Pododsjek za katastarske poslove |  | 6 |
| 12.3.1. | Ispostava – Odsjek za katastar nekretnina Đurđevac | 9 | 1 |
| 12.3.1.1. | Pododsjek za tehničku dokumentaciju |  | 3 |
| 12.3.1.2. | Pododsjek za katastarske poslove |  | 5 |
| 12.3.2. | Ispostava – Odsjek za katastar nekretnina Križevci | 9 | 1 |
| 12.3.2.1. | Pododsjek za tehničku dokumentaciju |  | 4 |
| 12.3.2.2. | Pododsjek za katastarske poslove |  | 4 |
|  | ukupno Područni ured za katastar Koprivnica: | 38 | 38 |
| 13. | Područni ured za katastar Bjelovar | 23 | 1 |
| 13.1. | Odjel za katastarski sustav i informatičku podršku |  | 1 |
| 13.1.1. | Pododsjek za katastarski sustav |  | 5 |
| 13.1.2. | Pododsjek za informatičku podršku |  | 5 |
| 13.2. | Odjel za katastar nekretnina |  | 1 |
| 13.2.1. | Pododsjek za tehničku dokumentaciju |  | 5 |
| 13.2.2. | Pododsjek za katastarske poslove |  | 5 |
| 13.3.1 | Ispostava – Odsjek za katastar nekretnina Čazma | 5 | 5 |
| 13.3.2 | Ispostava – Odsjek za katastar nekretnina Daruvar | 9 | 1 |
| 13.3.2.1 | Pododsjek za tehničku dokumentaciju |  | 4 |
| 13.3.2.2 | Pododsjek za katastarske poslove |  | 4 |
| 13.3.3. | Ispostava – Odsjek za katastar nekretnina Garešnica | 5 | 5 |
| 13.3.4. | Ispostava – Odsjek za katastar nekretnina Grubišno Polje | 5 | 5 |
|  | ukupno Područni ured za katastar Bjelovar: | 47 | 47 |
| 14. | Područni ured za katastar Rijeka | 49 | 1 |
| 14.1. | Odjel za katastarski sustav i informatičku podršku |  | 1 |
| 14.1.1. | Odsjek za katastarski sustav |  | 10 |
| 14.1.2. | Odsjek za informatičku podršku |  | 9 |
| 14.1.3. | Odsjek za geodetske poslove |  | 6 |
| 14.2. | Odjel za katastar nekretnina |  | 1 |
| 14.2.1. | Odsjek za tehničku dokumentaciju |  | 12 |
| 14.2.2. | Odsjek za katastarske poslove |  | 9 |
| 14.3.1. | Ispostava – Odjeljak za katastar nekretnina Cres | 3 | 3 |
| 14.3.2. | Ispostava – Odsjek za katastar nekretnina Crikvenica | 10 | 10 |
| 14.3.3. | Ispostava – Odjeljak za katastar nekretnina Čabar | 3 | 3 |
| 14.3.4. | Ispostava – Pododsjek za katastar nekretnina Delnice | 9 | 9 |
| 14.3.5. | Ispostava – Odsjek za katastar nekretnina Krk | 10 | 10 |
| 14.3.6. | Ispostava – Pododsjek za katastar nekretnina Mali Lošinj | 3 | 3 |
| 14.3.7. | Ispostava – Odsjek za katastar nekretnina Opatija | 9 | 9 |
| 14.3.8. | Ispostava – Pododsjek za katastar nekretnina Rab | 6 | 6 |
| 14.3.9. | Ispostava – Pododsjek za katastar nekretnina Vrbovsko | 3 | 3 |
|  | ukupno Područni ured za katastar Rijeka: | 105 | 105 |
| 15. | Područni ured za katastar Gospić | 15 | 1 |
| 15.1. | Odjel za katastarski sustav i informatičku podršku |  | 1 |
| 15.1.1. | Odsjek za katastarski sustav |  | 6 |
| 15.1.2. | Odsjek za informatičku podršku |  | 2 |
| 15.2. | Odjel za katastar nekretnina |  | 5 |
| 15.3.1 | Ispostava – Odjeljak za katastar nekretnina Donji Lapac | 3 | 3 |
| 15.3.2. | Ispostava Lovinac | 1 | 1 |
| 15.3.3. | Ispostava – Odjeljak za katastar nekretnina Korenica | 4 | 4 |
| 15.3.4. | Ispostava – Odsjek za katastar nekretnina Novalja | 4 | 4 |
| 15.3.5. | Ispostava – Odsjek za katastar nekretnina Otočac | 5 | 5 |
| 15.3.6. | Ispostava – Odsjek za katastar nekretnina Senj | 4 | 4 |
|  | ukupno Područni ured za katastar Gospić: | 36 | 36 |
| 16. | Područni ured za katastar Virovitica | 15 | 1 |
| 16.1. | Odjel za katastarski sustav i informatičku podršku |  | 1 |
| 16.1.1. | Odsjek za katastarski sustav |  | 3 |
| 16.1.2. | Odsjek za informatičku podršku |  | 3 |
| 16.2. | Odjel za katastar nekretnina |  | 7 |
| 16.3.1. | Ispostava – Odsjek za katastar nekretnina Orahovica | 7 | 7 |
| 16.3.2. | Ispostava – Pododsjek za katastar nekretnina Pitomača | 3 | 3 |
| 16.3.3. | Ispostava – Odsjek za katastar nekretnina Slatina | 8 | 8 |
|  | ukupno Područni ured za katastar Virovitica: | 33 | 33 |
| 17. | Područni ured za katastar Požega | 21 | 1 |
| 17.1. | Odjel za katastarski sustav i informatičku podršku |  | 1 |
| 17.1.1. | Odsjek za katastarski sustav |  | 5 |
| 17.1.2. | Odsjek za informatičku podršku |  | 3 |
| 17.2. | Odjel za katastar nekretnina |  | 1 |
| 17.2.1. | Odsjek za tehničku dokumentaciju |  | 5 |
| 17.2.2. | Odsjek za katastarske poslove |  | 5 |
| 17.3.1. | Ispostava – Odsjek za katastar nekretnina Pakrac | 7 | 1 |
| 17.3.1.1. | Pododsjek za tehničku dokumentaciju |  | 3 |
| 17.3.1.2. | Pododsjek za katastarske poslove |  | 3 |
|  | ukupno Područni ured za katastar Požega: | 28 | 28 |
| 18. | Područni ured za katastar Slavonski Brod | 20 | 1 |
| 18.1. | Odjel za katastarski sustav i informatičku podršku |  | 1 |
| 18.1.1. | Pododsjek za katastarski sustav |  | 3 |
| 18.1.2. | Pododsjek za informatičku podršku |  | 3 |
| 18.1.3. | Pododsjek za geodetske poslove |  | 3 |
| 18.2. | Odjel za katastar nekretnina |  | 1 |
| 18.2.1. | Pododsjek za tehničku dokumentaciju |  | 3 |
| 18.2.2. | Pododsjek za katastarske poslove |  | 5 |
| 18.3.1. | Ispostava – Odsjek za katastar nekretnina Nova Gradiška | 16 | 1 |
| 18.3.1.1. | Pododsjek za tehničku dokumentaciju |  | 7 |
| 18.3.1.2. | Pododsjek za katastarske poslove |  | 8 |
|  | ukupno Područni ured za katastar Slavonski Brod: | 36 | 36 |
| 19. | Područni ured za katastar Zadar | 43 | 1 |
| 19.1. | Odjel za katastarski sustav i informatičku podršku |  | 1 |
| 19.1.1. | Odsjek za katastarski sustav |  | 8 |
| 19.1.2. | Odsjek za informatičku podršku |  | 7 |
| 19.1.3. | Odsjek za geodetske poslove |  | 5 |
| 19.2. | Odjel za katastar nekretnina |  | 1 |
| 19.2.1. | Odsjek za održavanje tehničke dokumentacije |  | 7 |
| 19.2.2. | Odsjek za katastarske poslove |  | 13 |
| 19.3.1. | Ispostava – Odjeljak za katastar nekretnina Benkovac | 5 | 5 |
| 19.3.2. | Ispostava – Pododsjek za katastar nekretnina Biograd na moru | 8 | 1 |
| 19.3.2.1. | Odjeljak za tehničku dokumentaciju |  | 3 |
| 19.3.2.2. | Odjeljak za katastarske poslove |  | 4 |
| 19.3.3. | Ispostava – Pododsjek za katastar nekretnina Gračac | 4 | 4 |
| 19.3.4. | Ispostava – Pododsjek za katastar nekretnina Obrovac | 4 | 4 |
| 19.3.5. | Ispostava – Pododsjek za katastar nekretnina Pag | 7 | 7 |
|  | ukupno Područni ured za katastar Zadar: | 71 | 71 |
| 20. | Područni ured za katastar Osijek | 25 | 1 |
| 20.1. | Odjel za katastarski sustav i informatičku podršku |  | 1 |
| 20.1.1. | Pododsjek za katastarski sustav |  | 4 |
| 20.1.2. | Pododsjek za informatičku podršku |  | 2 |
| 20.1.3. | Pododsjek za geodetske poslove |  | 5 |
| 20.2. | Odjel za katastar nekretnina |  | 1 |
| 20.2.1. | Odsjek za tehničku dokumentaciju |  | 5 |
| 20.2.2. | Odsjek za katastarske poslove |  | 6 |
| 20.3.1. | Ispostava – Odsjek za katastar nekretnina Beli Manastir | 15 | 1 |
| 20.3.1.1. | Pododsjek za tehničku dokumentaciju |  | 10 |
| 20.3.1.2. | Pododsjek za katastarske poslove |  | 4 |
| 20.3.2. | Ispostava – Odsjek za katastar nekretnina Donji Miholjac | 11 | 1 |
| 20.3.2.1. | Pododsjek za tehničku dokumentaciju |  | 6 |
| 20.3.2.2. | Pododsjek za katastarske poslove |  | 4 |
| 20.3.3. | Ispostava – Odsjek za katastar nekretnina Đakovo | 12 | 1 |
| 20.3.3.1. | Pododsjek za tehničku dokumentaciju |  | 6 |
| 20.3.3.2. | Pododsjek za katastarske poslove |  | 5 |
| 20.3.4. | Ispostava – Odsjek za katastar nekretnina Našice | 10 | 1 |
| 20.3.4.1. | Pododsjek za tehničku dokumentaciju |  | 4 |
| 20.3.4.2. | Pododsjek za katastarske poslove |  | 5 |
| 20.3.5. | Ispostava – Odsjek za katastar nekretnina Valpovo | 12 | 1 |
| 20.3.5.1. | Pododsjek za tehničku dokumentaciju |  | 7 |
| 20.3.5.2. | Pododsjek za katastarske poslove |  | 4 |
|  | ukupno Područni ured za katastar Osijek: | 85 | 85 |
| 21. | Područni ured za katastar Šibenik | 24 | 1 |
| 21.1. | Odjel za katastarski sustav i informatičku podršku |  | 1 |
| 21.1.1. | Pododsjek za katastarski sustav |  | 7 |
| 21.1.2. | Pododsjek za informatičku podršku |  | 4 |
| 21.2. | Odjel za katastar nekretnina |  | 1 |
| 21.2.1. | Odsjek za tehničku dokumentaciju |  | 4 |
| 21.2.2. | Odsjek za katastarske poslove |  | 6 |
| 21.3.1. | Ispostava – Odsjek za katastar nekretnina Drniš | 7 | 7 |
| 21.3.2. | Ispostava – Odsjek za katastar nekretnina Knin | 7 | 7 |
|  | ukupno Područni ured za katastar Šibenik: | 38 | 38 |
| 22. | Područni ured za katastar Vukovar | 18 | 1 |
| 22.1. | Odjel za katastarski sustav i informatičku podršku |  | 1 |
| 22.1.1. | Pododsjek za katastarski sustav |  | 4 |
| 22.1.2. | Pododsjek za informatičku podršku |  | 3 |
| 22.2. | Odjel za katastar nekretnina |  | 1 |
| 22.2.1. | Pododsjek za tehničku dokumentaciju |  | 4 |
| 22.2.2. | Pododsjek za katastarske poslove |  | 4 |
| 22.3.1. | Ispostava Ilok | 1 | 1 |
| 22.3.2. | Ispostava – Odsjek za katastar nekretnina Vinkovci | 14 | 1 |
| 22.3.2.1. | Pododsjek za tehničku dokumentaciju |  | 7 |
| 22.3.2.2. | Pododsjek za katastarske poslove |  | 6 |
| 22.3.3. | Ispostava – Odsjek za katastar nekretnina Županja | 12 | 1 |
| 22.3.3.1. | Pododsjek za tehničku dokumentaciju |  | 6 |
| 22.3.3.2. | Pododsjek za katastarske poslove |  | 5 |
|  | ukupno Područni ured za katastar Vukovar: | 45 | 45 |
| 23. | Područni ured za katastar Split | 40 | 1 |
| 23.1. | Odjel za katastarski sustav i informatičku podršku |  | 1 |
| 23.1.1. | Odsjek za katastarski sustav |  | 9 |
| 23.1.2. | Odsjek za informatičku podršku |  | 6 |
| 23.1.3. | Odsjek za geodetske poslove |  | 7 |
| 23.2. | Odjel za katastar nekretnina |  | 1 |
| 23.2.1. | Odsjek za tehničku dokumentaciju |  | 7 |
| 23.2.2. | Odsjek za katastarske poslove |  | 8 |
| 23.3.1. | Ispostava – Odsjek za katastar nekretnina Hvar | 3 | 3 |
| 23.3.2. | Ispostava – Pododsjek za katastar nekretnina Imotski | 11 | 1 |
| 23.3.2.1. | Odjeljak za tehničku dokumentaciju |  | 4 |
| 23.3.2.2. | Odjeljak za katastarske poslove |  | 6 |
| 23.3.3. | Ispostava – Pododsjek za katastar nekretnina Kaštel Sućurac | 8 | 1 |
| 23.3.3.1. | Odjeljak za tehničku dokumentaciju |  | 3 |
| 23.3.3.2. | Odjeljak za katastarske poslove |  | 4 |
| 23.3.4. | Ispostava – Odsjek za katastar nekretnina Makarska | 9 | 9 |
| 23.3.5. | Ispostava – Odsjek za katastar nekretnina Omiš | 7 | 7 |
| 23.3.6. | Ispostava – Odsjek za katastar nekretnina Sinj | 12 | 1 |
| 23.3.6.1. | Pododsjek za tehničku dokumentaciju |  | 5 |
| 23.3.6.2. | Pododsjek za katastarske poslove |  | 6 |
| 23.3.7. | Ispostava – Odsjek za katastar nekretnina Solin | 8 | 8 |
| 23.3.8. | Ispostava – Pododsjek za katastar nekretnina Stari Grad | 7 | 1 |
| 23.3.8.1. | Odjeljak za tehničku dokumentaciju |  | 3 |
| 23.3.8.2. | Odjeljak za katastarske poslove |  | 3 |
| 23.3.9. | Ispostava – Odsjek za katastar nekretnina Supetar | 9 | 9 |
| 23.3.10. | Ispostava – Odsjek za katastar nekretnina Trogir | 12 | 1 |
| 23.3.10.1. | Pododsjek za tehničku dokumentaciju |  | 5 |
| 23.3.10.2. | Pododsjek za katastarske poslove |  | 6 |
| 23.3.11. | Ispostava – Pododsjek za katastar nekretnina Vis | 3 | 3 |
| 23.3.12. | Ispostava – Pododsjek za katastar nekretnina Vrgorac | 6 | 6 |
|  | ukupno Područni ured za katastar Split: | 135 | 135 |
| 24. | Područni ured za katastar Pula | 33 | 1 |
| 24.1. | Odjel za katastarski sustav i informatičku podršku |  | 1 |
| 24.1.1. | Odsjek za katastarski sustav |  | 6 |
| 24.1.2. | Odsjek za informatičku podršku |  | 6 |
| 24.1.3. | Odsjek za geodetske poslove |  | 5 |
| 24.2. | Odjel za katastar nekretnina |  | 1 |
| 24.2.1. | Odsjek za tehničku dokumentaciju |  | 6 |
| 24.2.2. | Odsjek za katastarske poslove |  | 7 |
| 24.3.1. | Ispostava – Odsjek za katastar nekretnina Buje | 10 | 10 |
| 24.3.2. | Ispostava – Odjeljak za katastar nekretnina Buzet | 2 | 2 |
| 24.3.3. | Ispostava – Odsjek za katastar nekretnina Labin | 8 | 8 |
| 24.3.4. | Ispostava – Odsjek za katastar nekretnina Poreč | 9 | 9 |
| 24.3.5. | Ispostava – Odsjek za katastar nekretnina Pazin | 5 | 5 |
| 24.3.6. | Ispostava – Odsjek za katastar nekretnina Rovinj | 7 | 7 |
|  | ukupno Područni ured za katastar Pula: | 74 | 74 |
| 25. | Područni ured za katastar Dubrovnik | 24 | 1 |
| 25.1. | Odjel za katastarski sustav i informatičku podršku |  | 8 |
| 25.2. | Odjel za katastar nekretnina |  | 1 |
| 25.2.1. | Pododsjek za tehničku dokumentaciju |  | 4 |
| 25.2.2. | Pododsjek za katastarske poslove |  | 10 |
| 25.3.1. | Ispostava – Odsjek za katastar nekretnina Blato | 5 | 5 |
| 25.3.2. | Ispostava – Odsjek za katastar nekretnina Korčula | 9 | 1 |
| 25.3.2.1. | Pododsjek za tehničku dokumentaciju |  | 4 |
| 25.3.2.2. | Pododsjek za katastarske poslove |  | 4 |
| 25.3.3. | Ispostava – Pododsjek za katastar nekretnina Metković | 9 | 9 |
| 25.3.4. | Ispostava – Odsjek za katastar nekretnina Ploče | 7 | 1 |
| 25.3.4.1. | Pododsjek za tehničku dokumentaciju |  | 3 |
| 15.3.4.2. | Pododsjek za katastarske poslove |  | 3 |
|  | ukupno Područni ured za katastar Dubrovnik: | 54 | 54 |
| 26. | Područni ured za katastar Čakovec | 28 | 1 |
| 26.1. | Odjel za katastarski sustav i informatičku podršku |  | 1 |
| 26.1.1. | Pododsjek za katastarski sustav |  | 4 |
| 26.1.2. | Pododsjek za informatičku podršku |  | 5 |
| 26.1.3. | Pododsjek za geodetske poslove |  | 5 |
| 26.2. | Odjel za katastar nekretnina |  | 1 |
| 26.2.1. | Pododsjek za tehničku dokumentaciju |  | 4 |
| 26.2.2. | Pododsjek za katastarske poslove |  | 7 |
| 26.3.1. | Ispostava – Odsjek za katastar nekretnina Prelog | 6 | 6 |
|  | ukupno Područni ured za katastar Čakovec: | 34 | 34 |
|  | ukupno Državna geodetska uprava: | 1320 | 1320 |
|  |  | 1320 |  |

Uredba, NN 79/2009-1887